कहानी ,कविता या लोकगीत ही नहीं, सिनेमा ने भी डाकिया की साख को भुनाने का प्रयास किया .कुछ फिल्मों में उनको विलेन की भूमिका में भी रखा गया पर वे बहुत कम हैं.शुरू में तो डाकिए या डाक बाबू की मौजूदगी करीब हर फिल्म मे देखने को मिलती थी,पर धीरे-धीरे उनका स्थान टेलीफोनो ने और अब मोबाइल फोनो ने ले लिया है.कुछ साल पहले एक चीनी फिल्म पोस्टमैन दुनिया भर में चर्चा में रही.इसी तरह पोस्टमैनों को केंद्रित कर अंगे्रजी मे कई फिल्मे बनीं.संचार क्रांति के पहले डाकिए ही असली स्टार रहे और उनकी परदे पर चरित्र अभिनेता के रूप में मानवीय मौजूदगी देखी जाती रही.जासूसी सिनेमा में पोस्ट बाक्स नंबर 999 और पोस्ट बाक्स नंबर 27 बनी.पोस्ट बाक्स नंबर की सुविधा डाक विभाग ने खास उपभोक्ताओं को दी थी.1964 में कन्नड़ फिल्म पोस्टमास्टर में डाकिए को देहात में अहम भूमिका में रखा.हिंदी में डाक घर,गमन ,दुश्मन ,स्वदेश जैसी फिल्मों मे भी डाकिया बहुत अहम भूमिका में रहा.फिल्म स्टार राजेश खन्ना तो अपनी शानदार डाकिए की भूमिका और डाकिया डाक लाया गाने से काफी चर्चा में रहे.हिदीं फिल्मों में डाकिया तमाम मौको पर दिखता रहा है.डाक हरकारा फिल्म में भी डाकिए को बहुत अहम भूमिका में रखा गया।